**Mohamed Lamine «Momo» Sissoko Gillan** (født 22. januar 1985 i Mont Saint Agnain i Frankrike) er en malisk fotballspiller som er for tiden uten klubb. Tidligere spilte han i den franske klubben Paris Saint-Germain, Fiorentina, Valencia CF, Liverpool Football Club og Juventus. Han har flere landskamper for Mali. Sissoko spiller som sentral midtbane.

Klubbfotball
------------

### Valencia CF

Sissoko startet sin profesjonelle karriere i 2002 hos franskke AJ Auxerre, men klarte aldri å etablere seg på førstelaget der. Etter bare en sesong flyttet han videre til Valencia CF i Spania. På denne tiden ble Sissoko vurdert som en angriper, men hans nye manager Rafael Benítez så potensialet for han i en annen plass, og konverterte Momo til en energisk midtbanespiller— posisjonen han nå er berømt for å spille på.

I 2004 skapte Sissoko oppstyr da han var sen å returnere fra en VM-kvalifiseringskamp for Mali mot Senegal. Han fortalte Valecia-manager Claudio Ranieri at han hadde spilt en vennskapskamp for Mali mot Kenya, men spansk media oppdaget at denne kampen aldri var spilt, og at Sissoko hadde besøkt sin sykehus-innlagte far istedenfor. Ranieri tilga Sissoko, og sa: "*He was young and he made a mistake*.".

### Liverpool

Sissoko ble dermed den andre spilleren i Liverpool fra Mali, i tillegg til Djimi Traore. Sissoko gikk fra Valencia til Liverpool for 5,6 millioner pund. Sissoko debuterte for Liverpool mot Kaunas 26. juli 2005. Sissoko avslo sommeren 2007 tilbud fra klubber som FC Barcelona og Juventus for å bli i Merseyside-klubben. Sissoko singerte i juni 2007 en ny avtale som forlenget kontrakten ut sesongen 2010/2011.

25. august 2007 startet Momo i en kamp mot Sunderland FC på Stadium of Light, istedenfor skadede Steven Gerrard på Liverpools sentrale midtbane. I kampen scoret Sissoko med et langskudd rett i mål, etter pasning fra Andriy Voronin. Det var hans første hjemlige mål i serien på sin 75. kamp for klubben. Målet var også mål nr 7000 i serien for Liverpool FC.

### Juventus

29. januar 2008 ble det klart at Mohamed Sissoko var klar for Juventus, under Africa-Cup. Liverpool F.C. bekreftet salget til en overgangssum på € 13 million. Han debuterte den 3. februar 2008 som innbytter for Tiago. Sissoko scoret sitt første mål for klubben i en seriekamp mot Fiorentina den 2. mars 2008, men Juventus tapte likevel kampen 3-2. Sissoko har med sine spektakulære sklidende taklinger blitt en favoritt hos fansen.

Landslagsspill
--------------

Sissoko som var født i Frankrike og spilte på U-21 landslaget for Frankrike, men valgte så senere å spille for Mali, landet til sine foreldre, etter å ha nyttiggjort seg av en ny FIFA-regel, som tillater spillere med flere nasjonaliteter å spille for et annen land enn det de representerte som ungdomsspillere. "*It was a very difficult decision for me, the fact that I chose Mali is something that I hold very close to my heart...*" sa Sissoko, "*Choosing Mali was the decision that I took. It's an honour for me and I made my choice. It's something I don't think about a lot now*." Han gjorde sin debut 19. november 2003 i en vennskapskamp mot Marokko.

Sissoko var en nøkkelspiller på Mali sitt lag som nådde semi-finalen i African Cup of Nations 2004. Han spilte samtlige 5 kamper og skåret et mål. Sissoko var også med på laget i fotballturneringen i Sommer-OL 2004, som gikk ut i kvartfinalen etter tap mot Italia OL-lag 2004. Sissoko har to brødre som også spiller profesjonell fotball i Ibrahim, som spiller for West Bromwich Albion og Abdul som spiller for AJ Auxerre.

Meritter
--------

**Mali**

* 14 A-landskamper med 2 mål

**Frankrike**

* Landskamper for Frankrike U-21

**Valencia**

* Seriemester sesongen 03/04.
* UEFA-cupmester sesongen 03/04.
* Vinner av UEFA Super Cup 2004

 **Liverpool**

* Vinner av UEFA Super Cup 2005.
* Vinner FA-cupen i 2006
* Vinner av Community Shield: 2006-07

Referanser
----------

1. ↑   Diario AS, oppført som Mohamed Lamine Sissoko, AS.com athlete ID sissoko/14242[Hentet fra Wikidata]
2. ↑   transfermarkt.com, Transfermarkt spiller-ID 6119, besøkt 9. oktober 2017[Hentet fra Wikidata]
3. 1 2  Sissokos landslagskarriere er ikke spesielt godt dokumentert noe sted
4. 1 2  «MOMO SISSOKO: THE PREMIERSHIP INTERVIEW». The Independent. 1. oktober 2005. Arkivert fra originalen 10. mars 2007. Besøkt 16. januar 2007.
5. ↑  «Sissoko gets reprieve». BBC Sport. 4. november 2006. Besøkt 10. september 2004.
6. ↑  Setana Sports Australia - Sissoko reveals Barca snub 07.07.07 Arkivert 30. september 2007 hos Wayback Machine.
7. ↑  Liverpoolfc.tv.net - SISSOKO SIGNS NEW ANFIELD DEAL 28.06.07
8. ↑  «Momo wants three Sissokos at Liverpool». *tribalfooball.com*. www.tribalfootball.com. 4. november 2006. Besøkt 5. november 2006.

Eksterne lenker
---------------

* (en) Offisielt nettsted Rediger på Wikidata

* (en) Mohamed Sissoko – kategori av bilder, video eller lyd på Commons Rediger på Wikidata
* (en) Mohamed Sissoko – Olympedia Rediger på Wikidata

* (en) Mohamed Sissoko – Sports-Reference (OL-resultater – arkivert) Rediger på Wikidata

* (en) Mohamed Sissoko – FIFA Rediger på Wikidata

* (en) Mohamed Sissoko – UEFA Rediger på Wikidata

* (fr) Mohamed Sissoko – LÉquipe Rediger på Wikidata

* (en) Mohamed Sissoko – Transfermarkt Rediger på Wikidata

* (en) Mohamed Sissoko – national-football-teams.com Rediger på Wikidata

* (en) Mohamed Sissoko – WorldFootball.net Rediger på Wikidata

* (en) Mohamed Sissoko – Soccerbase.com Rediger på Wikidata

* (en) Mohamed Sissoko – FootballDatabase.eu Rediger på Wikidata
* Mohamed Sissoko på Twitter Rediger på Wikidata

* Mohamed Sissoko på Instagram Rediger på Wikidata
* Mohamed Lamine Sissoko – football-talents.co.uk
* Liverpool.no sin hjemmeside om Sissoko